Publication: Magyar Közlöny
Issue: MK-2009-187 (Year: 2009, Number: 187)
Era: 2004-2010
Section: 23. számú melléklet a 292/2009. (XII. 19.) Korm. rendelethez
Paragraph Index: 2256

01. űrlap: MÉRLEG-JELENTÉS Az űrlap a központi költségvetési szervek, a társadalombiztosítási költségvetési szervek, az elkülönített állami pénzalapok, a társadalombiztosítási pénzügyi alapok és a fejezeti kezelésű költségvetési előirányzatok (beleértve a fejezeti kezelésű előirányzatként megtervezett központi beruházásokat és támogatási célprogramokat is), a központi kezelésű (ún. nemzetgazdasági) előirányzatok, a vagyonkezelő szervezetek, valamint a helyi és települési, illetve területi kisebbségi önkormányzati költségvetési szervek (a továbbiakban együtt: az államháztartási szervezetei) kettős könyvvezetési kötelezettsége alapján az eszközök és a források évközi alakulásának áttekintésére szolgál. A mérlegjelentés minden adatszolgáltatási időszakában a tárgyév eleji (január 1-jei) nyitóállományból kiindulva az adatszolgáltatási időszak teljes halmozott forgalmát kell szerepeltetni. Az űrlap három részből áll: A) Az eszközök és a források alakulása B) A részesedések és a részesedések utáni osztalékok alakulása C) A közteher-bevételek adósainak alakulása

Source: https://magyarkozlony.hu/hivatalos-lapok/5cc3d19258db0f0a800cbf99005c74ae65d70b37/dokumentumok/a9f97e91332fa51d899c57b5b63c3a5558272c9f/letoltes